nvidia/miracl-vision huggingface dataset:
প্যানজিয়া

প্যানজিয়া বা মহাভূখণ্ড (রোমান হরফ: Pangea) প্রাগৈতিহাসিক পৃথিবীর একটি অতিমহাদেশ। এটি প্যান্থালাসা (Panthalassa) নামক একটিমাত্র মহাসাগর দ্বারা বেষ্টিত ছিল। আজ থেকে ১১০ কোটি বছর পূর্বেও পৃথিবীতে একটিমাত্রই মহাদেশ ছিল, যার নাম রোডিনিয়া। ৭৫ কোটি বছর পূর্বে এটি ভেঙে যায় এবং কিছু অংশ দক্ষিণ গোলার্ধে চলে আসে। মহাদেশগুলো টেকটোনিক প্লেটের উপর অবস্থিত যারা চলমান। এই গতিই রোডিনিয়ার ভগ্নাংশগুলোকে আবার একত্র করে প্রায় ৩০ কোটি বছর পূর্বে গঠন করেছিল প্যানজিয়া, তবে এটি পুরোপুরি গঠিত হয় আনুমানিক ২৭ কোটি বছর পূর্বে। ২০ কোটি বছর পূর্বে অবশ্য প্যানজিয়া ভেঙে উত্তরে লরেশিয়া ও দক্ষিণে গন্ডোয়ানা নামের দুটি অতিমহাদেশ গঠিত হয়। ১৮ কোটি বছর পূর্বে জুরাসিক যুগের শুরুর দিকেই গন্ডোয়ানার পূর্বাংশ আলাদা হয়ে যায়, যার অন্তর্ভুক্ত ছিল বর্তমান মাদাগাস্কার, ভারতীয় উপমহাদেশ, অস্ট্রেলিয়া ও অ্যান্টার্কটিকা। ১৩ কোটি বছর আগে পশ্চিম গন্ডোয়ানাও আবার দুই ভাগে ভাগ হয়ে যায়- এবার পূর্বের অংশটি হয় আফ্রিকা আর পশ্চিমেরটি দক্ষিণ আমেরিকা। এরপর ৯ কোটি বছর পূর্বে মাদাগাস্কার ভারতকেও ছেড়ে দেয়, হয়ে ওঠে একটি স্বাধীন দ্বীপ। মাদাগাস্কারের বন্ধন থেকে মুক্তি পেয়ে ভারত এশিয়ার দিকে এগোতে শুরু করে। "প্যাঞ্জিয়া" নামটি প্রাচীন গ্রীক শব্দ "প্যান" (πᾶν, সমস্ত, পুরো, সবকিছু) এবং "গাইয়া" (Γαῖα, মা এর মৃত্তিকা, জমি, পৃথিবী) থেকে উদ্ভূত। "পেনজিয়া" শব্দটির নিখুঁত বাংলা অনুবাদ করলে এর অর্থ দাঁড়াবে "মহাভূখণ্ড"। ১৫৯৬ সালে আব্রাহাম অর্টেলিয়াস সম্ভবত প্রথমে প্রস্তাব দেন যে মহাদেশগুলি একসময় ছিল একত্রিত এবং পরে পৃথক হয়ে গেছে। মহাদেশগুলি একসময় একটি সংলগ্ন স্থলভাগ গঠন করেছিল এই ধারণাটি কন্টিনেন্টাল ড্রিফটের বৈজ্ঞানিক তত্ত্বের উৎপাদক আলফ্রেড ওয়েগনার কর্তৃক ১৯১২ সালের জার্মান ভাষায় লিখিত তিনটি একাডেমিক জার্নাল নিবন্ধ "ডাই এন্টস্টেহুং ডের কনটিনেন্টে" (মহাদেশের উৎপত্তি) শিরোনামে প্রমাণ সহকারে অনুমান করা হয়েছিল। তিনি ১৯১৫ সালে একই শিরোনামের তার বইটিতে তার এই অনুমানের উপর আরও বিস্তারিত আলোচনা করেন, যেখানে তিনি মত দেন যে, ভেঙে গিয়ে বর্তমান অবস্থানে চলে যাওয়ার আগে সমস্ত মহাদেশ একটিমাত্র মহাস্থলভাগ গঠন করেছিল, যাকে তিনি "আরকন্টিনেন্ট" বলে অভিহিত করেন। এরও আরো অনেক আগে ৬০০ খ্রিস্টাব্দের দিকে পবিত্র কুরআনের কয়েকটি আয়াতে এই ঘটনা সম্পর্কে সর্বপ্রথম ধারণা পাওয়া যায়। প্যাঞ্জিয়া সম্পর্কিত পবিত্র কুরআনের উদ্ধৃতি সমূহ: "তিনিই (আল্লাহ) ভূমিকে ছড়িয়ে দিয়েছেন, অতঃপর তাতে পাহাড় ও পর্বতমালা সৃষ্টি করেছেন এবং তা হতে নদ-নদী স্থাপন করেছেন এবং প্রত্যেক ফলের মধ্যে জোড়া সৃষ্টি করে রেখেছেন। তিনি দিনকে রাত্রি দ্বারা আবৃত করেন। আর এগুলোতে তাদের জন্যে নিদর্শণ বা সিগন্যাল রয়েছে, যারা চিন্তা ও গবেষণা করে।"[কুরআন ১৩:৩] "আমি ভু-পৃষ্ঠকে বিস্তৃত করেছি, অতঃপর তার উপর পর্বতমালা স্থাপন করেছি এবং তাতে প্রত্যেক বস্তু সুপরিমিতভাবে উৎপন্ন করেছি।"[কুরআন ১৫:১৯] "আমিই রোডিনিয়া বা মহাভূখণ্ডকে (Pangaea) আলাদা আলাদা মহাদেশে বিভক্ত করেছি অতঃপর তাতে পর্বতমালার ভার স্থাপন করেছি এবং তাতে সর্বপ্রকার নয়নাভিরাম উদ্ভিদ উদগত করেছি।"[কুরআন ৫০:৭] "এবং আমার ওপর অবিশ্বাসকারীরা কি পাহাড়ের দিকে লক্ষ্য করে না যে, তা কিভাবে স্থাপন করা হয়েছে?"[কুরআন ৮৮:১৯] "এবং তারা কি পৃথিবীর দিকে লক্ষ্য করে না যে, তা কিভাবে ছড়িয়ে দেওয়া হয়েছে?"[কুরআন ৮৮:২০] আফ্রিকা অ্যান্টার্কটিকা এশিয়া অস্ট্রেলিয়া ইউরোপ উত্তর আমেরিকা দক্ষিণ আমেরিকা আফ্রো-ইউরেশিয়া আমেরিকা ইউরেশিয়া ওশেনিয়া
লিওনিদ ব্রেজনেভ

Brezhnev EraDeath and funeralLegacy লিওনিদ ইলিয়িচ ব্রেজনেভ (রুশ: Леони́д Ильи́ч Бре́жнев​, রুশ: lʲɪɐˈnʲit ɨˈlʲjidʑ ˈbrʲeʐnʲɪf; ইউক্রেনীয়: Леоні́д Іллі́ч Бре́жнєв; জন্মঃ ১৯ ডিসেম্বর, ১৯০৬ - মৃত্যুঃ ১০ নভেম্বর, ১৯৮২) একজন প্রাক্তন ইউক্রেনীয় রাজনীতিবিদ যিনি সোভিয়েত ইউনিয়ন কমিউনিস্ট পার্টির মহাসচিব ছিলেন। ১৯৬৪ সাল থেকে একাধারে ১৯৮০ সালে মৃত্যুর পূর্ব পর্যন্ত দেশ পরিচালনা করেন। জোসেফ স্টালিনের পর সোভিয়েত নেতৃত্বে সর্বাধিক আঠারো বছর ক্ষমতায় ছিলেন তিনি। শীতল যুদ্ধকালীন সময়ে তার শাসনামলে সোভিয়েত ইউনিয়নের বৈশ্বিক প্রভাব বিস্তার নাটকীয়ভাবে বৃদ্ধি পায়। বহির্বিশ্বে সোভিয়েত সামরিক বাহিনী প্রেরণই এর মূল কারণ। কিন্তু দেশে অর্থনৈতিক দুরবস্থা চিহ্নিত না করা, তীব্র অর্থনৈতিক সমস্যাকে গ্রাহ্য না করার প্রেক্ষাপটে ১৯৯১ সালে সোভিয়েত ইউনিয়ন ভেঙে পড়ার জন্য তিনি সমালোচিত হয়েছেন। ব্রেজনেভ সম্মানীয় ব্যক্তিত্ব হিসেবে পরিগণিত ছিলেন। কিন্তু, স্ট্যালিনের ন্যায় ততোটা নন। মিখাইল গর্বাচেভ ১৯৮৫ থেকে ১৯৯১ সাল পর্যন্ত সোভিয়েত ইউনিয়ন শাসনকালীন সময়ে প্রকাশ্যে তার আমলের কথা নিন্দাজ্ঞাপনের সাথে তুলে ধরেন এবং সোভিয়েত ইউনিয়নকে উদারনীতির সাহায্যে পরিচালনা করেন। কামেনস্কোতে (বর্তমান দিপ্রোজারঝিনস্ক, ইউক্রেন) রুশ শ্রমজীবী পরিবারে ১৯ ডিসেম্বর, ১৯০৬ সালে তার জন্ম। খনিশ্রমিক ইলিয়া ইয়াকোভলেভিচ ব্রেজনেভ এবং নাতালিয়া দেনিসোভানা দম্পতির সন্তান তিনি। জীবনে তিনি ইউক্রেনীয় অথবা রুশীয় - কোনটিরই নির্দিষ্ট পরিচয় না দেয়ায় কমিউনিস্ট পার্টির প্রভাববিহীন অবস্থায় বড় হন। ১৯১৭ সালে রুশ আন্দোলনের পরের বছর অন্যান্য অনেক তরুণের ন্যায় কারিগরী শিক্ষা কার্যক্রমে ভূমি ব্যবস্থাপনায় ভূমি জরিপকারক এবং পরবর্তীতে ধাতববিদ্যায় পড়াশোনা করেন। দিপ্রোজারঝিনস্ক মেটালারজিক্যাল টেকনিকাম থেকে ১৯৩৫ সালে স্নাতক ডিগ্রি অর্জন শেষে ধাতব প্রকৌশলীহিসেবে ইউক্রেনের পূর্বাঞ্চলে লৌহ ও ইস্পাত কারখানায় যোগ দেন। ১৯২৩ সালে কমিউনিস্ট পার্টির যুব সংগঠন কসমোলে যোগ দেন। কমিউনিস্ট পার্টির সদস্যতা লাভ করেন ১৯২৯ সালে। দলীয় কার্যক্রমে তিনি সক্রিয় ভূমিকা রাখেন। ২য় বিশ্বযুদ্ধকালীন সময়ে জরুরিভাবে সামরিক বাহিনীতে প্রেরিত হন। ১৯৪৬ সালে মেজর জেনারেল পদবি নিয়ে সামরিক বাহিনী থেকে অবসর নেন। ১৯৩৫ থেকে ১৯৩৬ সালের মধ্যে সামরিক বাহিনীতে বাধ্যতামূলকভাবে নিযুক্ত হন এবং ট্যাঙ্ক স্কুলে প্রশিক্ষণ গ্রহণ করেন তিনি। রাজনৈতিক কমিশার হিসেবে ট্যাঙ্ক কারখানায় দায়িত্বপ্রাপ্ত হন। ১৯৩৬ সালের শেষদিকে দিপ্রোদজারঝিনস্ক মেটালারজিক্যাল টেকনিকাম বা কারিগরি মহাবিদ্যালয়ের পরিচালক পদে আসীন হন। ১৯৫২ সালে কেন্দ্রীয় কমিটির সদস্য হন এবং ১৯৬৪ সালে ব্রেজনেভ প্রথম সচিব হিসেবে নিকিতা ক্রুশ্চেভের স্থলাভিষিক্ত হন। নেতা হিসেবে যে কোন সিদ্ধান্ত নেবার পূর্বে সহকর্মীদের সাথে আলোচনা করতেন। কিন্তু দেশের অর্থনীতিতে ১৯৭০-এর দশকের মাঝামাঝি সময়ে সৃষ্ট অর্থনৈতিক সঙ্কট পুনর্গঠনে ভূমিকা রাখতে পারেননি তিনি, যে সময়টা স্থবির অর্থনীতির যুগ নামে পরিচিতি লাভ করে। সামরিক খাতে ব্যয়ের পরিমাণ উল্লেখযোগ্য হারে বৃদ্ধি করেন, যা দেশের মোট জাতীয় উৎপাদনের প্রায় ৫০%। তার সর্বশেষ প্রধান সিদ্ধান্ত ছিল আফগানিস্তানে সোভিয়েত সৈন্য প্রেরণ। উদ্দেশ্য ছিল মুজাহেদিনদের কবল থেকে নিম্ন আয়ের দেশ আফগানিস্তানকে রক্ষার চেষ্টা করা।
মোহাম্মদ উল্লাহ

মোহাম্মদ উল্লাহ বলতে বোঝানো যেতে পারে:
জন রকফেলার

জন ডেভিসন রকফেলার (ইংরেজি: John Davison Rockefeller) (জন্ম: ৮ই জুলাই, ১৮৩৯–মৃত্যু: ২৩শে মে, ১৯৩৭) বিখ্যাত মার্কিন তেল শিল্পস্থপতি, উদ্যোক্তা ও জনদরদী। তিনি স্ট্যান্ডার্ড অয়েল কোম্পানি প্রতিষ্ঠা করেন। তিনি প্রথম আমেরিকান হিসেবে ১ বিলিয়ন ডলার সম্পত্তির মালিকানা লাভ করেন। তিনি সর্বকালের সবচেয়ে ধনী আমেরিকান হিসেবে বিবেচিত হন।
শিশু

শিশু (ইংরেজি: Child) ভূমিষ্ঠকালীন ব্যক্তির প্রাথমিক রূপ। যে এখনও যৌবনপ্রাপ্ত হয় নাই কিংবা বয়ঃসন্ধিক্ষণে প্রবেশ করেনি সে শিশু হিসেবে সমাজ কিংবা রাষ্ট্রে চিহ্নিত হয়ে আছে। কখনো কখনো অনাগত সন্তান অর্থাৎ যে সন্তান এখনো ভূমিষ্ঠ হয় নাই বা মায়ের গর্ভে অবস্থান করছে সেও শিশুরূপে পরিগণিত হয়ে থাকে। একজন ব্যক্তি তার পিতা-মাতার কাছে সবসময়ই সন্তান বা শিশু হিসেবে চিহ্নিত হয়ে থাকেন। তবে, নির্দিষ্ট সময়, স্থান অথবা ঘটনার প্রেক্ষিতে শিশুসুলভ আচরণ বা ষাট বছরের শিশু শব্দগুচ্ছেরও প্রয়োগ হয়ে থাকে। জীববিজ্ঞানের ভাষায় - মনুষ্য সন্তানের জন্ম এবং বয়ঃসন্ধির মধ্যবর্তী পর্যায়ের রূপ হচ্ছে শিশু। চিকিৎসাশাস্ত্রের সংজ্ঞানুযায়ী মায়ের মাতৃগর্ভে ভ্রুণ আকারে অ-ভূমিষ্ঠ সন্তানই শিশু। বৈবাহিক জীবনে কোন ব্যক্তির যদি পূর্বের সংসারে সন্তান থাকে তাহলে নুতন সংসারে ভূমিষ্ঠ শিশুটি একে-অপরের সৎভাই বা সৎবোন হিসেবে আখ্যায়িত হয়। বাবা-মা উভয়ের মৃত্যুজনিত কারণে শিশু অনাথ হিসেবে সমাজে বেড়ে উঠে। শিক্ষার সুযোগ লাভ করা শিশুর অন্যতম মৌলিক অধিকার। অধিকাংশ দেশেই সামাজিক দায়-দায়িত্বের অংশরূপে এবং অভিভাবকের দিকনির্দেশনায় কিংবা রাষ্ট্রের বাধ্যতামূলক শিক্ষানীতির আলোকে শিশুরা বিদ্যালয় গমন করে। এছাড়াও, ক্ষুদে শিশুরা কিন্ডারগার্টেনের প্লে-গ্রুপে আনন্দ ও খেলার ছলে শিক্ষাগ্রহণ করে শৈশবকালীন প্রাথমিক শিক্ষাকে আলোকিত ও আনন্দময় করে তুলে। কিন্তু অনুন্নত দেশ বা পশ্চাদমূখী দেশে মাঝেমাঝে কিংবা প্রায়শঃই মাতা-পিতার সাথে শ্রমকার্যে অংশগ্রহণ করে অর্থ উপার্জনে জড়িয়ে পড়তে হয়। অথবা যুদ্ধে অংশ নিতে হয়। ক্রমবর্ধমান জনসংখ্যা নিয়ন্ত্রণের লক্ষ্যে চীনা সরকার কিছু দম্পতির উপর এক-সন্তান নীতির প্রচলন ও জোরপূর্বক প্রয়োগ ঘটায়। চীনা কর্তৃপক্ষ আনুষ্ঠানিকভাবে পরিবার পরিকল্পনা নীতি নামে এটি জনসমক্ষে প্রচার করে। এ নীতি গ্রহণের ফলে চীনে বৈপ্লবিক পরিবর্তন ঘটে এবং ব্যাপক সাফল্য ও সাড়া পড়ে যায়। কিন্তু এ নীতির আওতায় জোরপূর্বক গর্ভপাত ও বন্ধ্যাত্বকরণের ফলে ব্যাপক সমালোচনারও জন্ম দেয় সরকার। অপরিকল্পিতভাবে গর্ভধারণের ফলে শাস্তিস্বরূপ জরিমানাসহ জোরপূর্বক গর্ভপাত ও বন্ধ্যাত্বকরণের পাশাপাশি ১০ বছরের জন্যে কারাগারে প্রেরণের জন্যে আইন প্রয়োগের সিদ্ধান্ত নেয়া হয়। এছাড়াও কোন কারণে শিশু জন্মগ্রহণ করলে তার জীবিতকাল পর্যন্ত প্রতিদিনের জন্যে জরিমানাও ধার্য্য করা হয়। সরকারীভাবে শহুরে বসবাসরত বিবাহিত দম্পতির জন্য একাধিক শিশু জন্মের উপর নিষেধাজ্ঞা আরোপ করা হয়। দম্পতিকে একটিমাত্র শিশু জন্মানোর জন্য আইন প্রণয়ন করা হয়। তবে কিছু ক্ষেত্রে বিশেষ করে জাতিগত সংখ্যালঘু সম্প্রদায়, গ্রাম্য দম্পতি এর ব্যতিক্রম রয়েছে। ষোড়শ শতকের শুরুতে ইংল্যান্ডে মানুষের গড় আয়ু ছিল মাত্র ৩৫ বছর। এর প্রধান কারণ ছিল জন্মগ্রহণকারী দুই-তৃতীয়াংশ শিশু ৪ বছর বয়সের পূর্বে মৃত্যুর কোলে ঢলে পড়তো। কিন্তু শিল্প বিপ্লবের সময়কালে অত্যন্ত নাটকীয়ভাবে শিশুদের গড় আয়ু বৃদ্ধি পেয়েছিল। জনসংখ্যার সাথে জড়িত স্বাস্থ্য বিশেষজ্ঞগণ জানান, শিশু মৃত্যুর হার ১৯৯০-এর দশক থেকে বেশ কমতে শুরু করে। শুধুমাত্র যুক্তরাষ্ট্রেই ৫ বছরের কমবয়সী শিশু মৃত্যু ৪২% কমে যায়। অন্যদিকে সার্বিয়া এবং মালয়েশিয়ায় এ হার ছিল প্রায় ৭০%। দারিদ্র-পীড়িত বাংলাদেশে অপুষ্টি স্বাস্থ্য খাতে ব্যাপকভাবে প্রভাব বিস্তার করেছে। অপুষ্টিজনিত কারণে বাংলাদেশের ভবিষ্যৎ প্রজন্ম হিসেবে পরিচিত শিশুরা বিশ্ব ব্যাংকের জরীপে বিশ্বে শীর্ষস্থান দখল করেছে যা মোটেই কাঙ্ক্ষিত নয়। মোট জনগোষ্ঠীর ২৬% অপুষ্টিতে ভুগছে। ৪৬% শিশু মাঝারি থেকে গভীরতর পর্যায়ে ওজনজনিত সমস্যায় ভুগছে। ৫ বছর বয়সের পূর্বেই ৪৩% শিশু মারা যায়। প্রতি পাঁচ শিশুর একজন ভিটামিন এ এবং প্রতি দু'জনের একজন রক্তস্বল্পতাজনিত রোগে ভুগছে।
ডারউইনিয়াস

ডারউইনিয়াস (ইংরেজি: Darwinius) ইয়োসিন যুগে বসবাসকারী এবং পরবর্তীতে বিলুপ্ত হয়ে যাওয়া প্রাইমেটদের একটি গণ। এটি প্রাইমেট বর্গের অ্যাডাপিফর্মিস অববর্গের অন্তর্ভুক্ত। এখন পর্যন্ত এ গণের একটিমাত্র সদস্যের জীবাশ্ম আবিষ্কৃত হয়েছে যার প্রজাতির দ্বিপদী নাম Darwinius masillae। ৪ কোটি ৭০ লক্ষ বছরের পুরনো এই জীবাশ্মের ডাকনাম দেয়া হয়েছে ইডা। ইডার জীবাশ্ম আবিষ্কৃত হয়েছিল জার্মানির ফ্রাংকফুর্ট থেকে মাত্র ৩৫ কিলোমিটার দক্ষিণপূর্বে অবস্থিত মেসেল নামক গ্রামের নিকটে অবস্থিত একটি মাটির গর্ত থেকে ১৯৮৩ সালে। গর্তটির নাম মেসেল মৃত্তিকাগহ্বর। শৌখিন জীবাশ্ম সংগ্রাহকরা এটি খুঁজে পাওয়ার পর দুটি আলাদা আলাদা পাতে প্রোথিত করে আলাদাভাবে বিক্রি করে দিয়েছিল। ২০০৭ সালে দুটি পাত ক্রয় করে বিজ্ঞানীরা জীবাশ্মটি পুনরায় একত্রিত করেন। জীবাশ্মটি একটি কিশোরীর, লেজ বাদ দিয়ে যার কেবল মাথা ও দেহের দৈর্ঘ্য ৫৮ সেন্টিমিটার, লেজের দৈর্ঘ্য আবার ২৪ সেমি। ধারণা করা হচ্ছে প্রাপ্ত বয়স্ক হওয়া পর্যন্ত বেঁচে থাকলে ইডার দেহ আরও ১৫-২০% বৃদ্ধি মতো। 'প্রাকৃতিক নির্বাচনের মাধ্যমে বিবর্তন' তত্ত্বের প্রস্তাবক চার্লস ডারউইনের ২০০তম জন্মবার্ষিকীতে ডারউইনের সম্মানেই এই প্রজাতির গণের নামকরণ করা হয়। আর প্রজাতির নাম রাখা হয় যে গর্ত থেকে জীবাশ্মটি উদ্ধার করা হয়েছে সেই মেসেল গর্তের নামে- মাসিলাই। প্রথমে একে দেখতে বর্তমান লেমুরের খুব কাছাকাছি মনে হয়েছিল যদিও পরবর্তীকালে লেমুরসহ সকল প্রোসিমিয়ানদের সাথে তার বেশ কিছু বৈসাদৃশ্যও চিহ্নিত করা হয়। জীবাশ্ম সম্পর্কিত গবেষণাপত্রের লেখকরা ডারউইনিয়াস গণকে প্রাইমেট বর্গের Notharctidae পরিবার এবং Cercamoniinae উপপরিবারের অন্তর্ভুক্ত করেন যা থেকে বোঝা যায়, তারা মনে করছেন জীবাশ্মটিতে প্রোসিমিয়ান এবং সিমিয়ান (বা অ্যানথ্রোপয়েড) উভয়ের বৈশিষ্ট্যের এক ধরনের সংমিশ্রণ আছে। সে হিসেবে একে মানব বিবর্তনের ইতিহাসে একটি অবস্থান্তরকালীন জীবাশ্ম হিসেবে চিহ্নিত করা যায় যাকে সাধারণ্যে অনেক সময় মিসিং লিংক বলে যাকা হয়, যদিও বিজ্ঞানীরা 'মিসিং লিংক' শব্দটির ব্যবহারকে নিরুৎসাহিত করেন। অনেক বিজ্ঞানী অবশ্য ইডাকে মানুষের সরাসরি পূর্বপুরুষ হিসেবে চিহ্নিত করাকে সমর্থন করেননি। জীবাশ্মটিকে পুঙ্খানুপুঙ্খ ভাবে গবেষণা না করেই অতিরিক্ত প্রচার করায় অসন্তোষ জ্ঞাপন করেছেন অনেক বিজ্ঞানী। তাদের মতে মিডিয়ায় এতো ফলাওভাবে প্রচার করার আগে বিজ্ঞানীদের আরও সূক্ষ্ণ বিশ্লেষণ ও আলোচনার প্রয়োজন ছিল।
মার্থা ওয়াশিংটন

মার্থা ড্যানড্রিজ কাস্টিস ওয়াশিংটন (ইংরেজি:Martha Dandridge Custis Washington) (জন্ম: জুন ২, ১৭৩১; মৃত্যু: মে ২২, ১৮০২) মার্কিন যুক্তরাষ্ট্রের প্রথম প্রেসিডেন্ট জর্জ ওয়াশিংটনের সহধর্মণী এবং প্রথম ফার্স্ট লেডি। তিনি লেডি ওয়াশিংটন নামে বেশি পরিচিত। Martha wasingtong[স্থায়ীভাবে অকার্যকর সংযোগ] at the first Lady white house.
অ্যাবিগেইল অ্যাডামস

অ্যাবিগেইল অ্যাডামস (ইংরেজি:Abigail Adams) মার্কিন যুক্তরাষ্ট্রের দ্বিতীয় রাষ্ট্রপতি জন অ্যাডামসের সহধর্মণী।
মার্থা জেফারসন র‌্যান্ডোলফ

মার্থা জেফারসন র‌্যান্ডোলফ (ইংরেজি:Martha Washington Jefferson Randolph) (জন্ম: সেপ্টম্বর ২৭, ১৭৭২ – অক্টোবর ১০, ১৮৩৬) মার্কিন যুক্তরাষ্ট্রের রাষ্ট্রপতি থমাস জেফারসনের তনয়া।
লরা বুশ

লরা লেন ওয়েলচ বুশ (ইংরেজি:Laura Lane Welch Bush) (জন্ম: ৪ নভেম্বর, ১৯৪৬) মার্কিন যুক্তরাষ্ট্রের রাষ্ট্রপতি জর্জ ডাব্লিউ বুশের সহধর্মণী। তিনি ২০০১ থেকে ২০০৯ সাল পর্যন্ত ফার্স্ট লেডি সম্মাননা লাভ করেন।
রোজালিন কার্টার

এলিনর রোজালিন কার্টার (ইংরেজি:Eleanor Rosalynn Carter) (জন্ম: আগস্ট ১৮, ১৯২৭) মার্কিন যুক্তরাষ্ট্রের সাবেক রাষ্ট্রপতি জিমি কার্টারের সহধর্মণী। তিনি ১৯৭৭ সাল থেকে ১৯৮১ সাল পর্যন্ত ফার্ষ্ট লেডির মর্যাদা লাভ করেন। তিনি পেশাজীবনে একজন আইনজীবী। |}
ড্যানিয়েল গ্যাব্রিয়েল ফারেনহাইট

ডানিয়েল গাব্রিয়েল ফারেনহাইট (জার্মান: Daniel Gabriel Fahrenheit) (জন্মঃ ২৪ মে, ১৬৮৬ - মৃত্যুঃ ১৬ সেপ্টেম্বর, ১৭৩৬) একজন পদার্থবিজ্ঞানী, প্রকৌশলী এবং গ্লাসে ফুৎকারপ্রদানকারী ব্যক্তি ছিলেন। ১৭০৯ সালে এলকোহল থার্মোমিটার এবং ১৭১৪ সালে পারদ থার্মোমিটার উদ্ভাবন করেন। তাপমাত্রা মাপার এককের প্রভূত উন্নতি করে সমগ্র বিশ্বে চিরস্মরণীয় হয়ে আছেন তিনি যা পরবর্তীতে তার নামে নামাঙ্কিত করা হয় ফারেনহাইট স্কেল নামে। ফারেনহাইট তৎকালীন পোলীয়-লিথুয়ানীয় কমনওয়েলথের ডানৎসিগ (গানস্ক) এলাকায় অর্থনৈতিক জোটের সামিল এক জার্মান ব্যবসায়ী পরিবারে জন্মগ্রহণ করেন। কিন্তু তিনি তার জীবনের অধিকাংশ সময় অতিবাহিত করেন ওলন্দাজ প্রজাতন্ত্রে। জার্মান হ্যান্স ব্যবসায়িক পরিবারে জন্মগ্রহণ করেন ফারেনহাইট। পরিবারটি অনেকগুলো হ্যানসিয়েটিক লীগ নিয়ে গড়া শহরগুলোয় বাস করতো। রোস্টকে ফারেনহাইটের প্রপিতামহ বসবাস করেছেন এবং গবেষকদের ধারণা যে ফারেনহাইটের পরিবার হাইডেশেইমে এলাকা থেকে এসেছেন। কোনিগ্সবার্গের নেইফোফ থেকে ডানজিগে তার দাদা এসেছেন এবং সেখানেই স্থায়ীভাবে ব্যবসায়ী হিসেবে ১৬৫০ সালে বসবাস করতে থাকেন। তার পুত্র ডানিয়েল ফারেনহাইট ডানজিগের বিখ্যাত ব্যবসায়ী পরিবারের কন্যা কনকোর্ডিয়া সুম্যানকে বিয়ে করেন। তিনি ছিলেন বাবা-মায়ের দুই পুত্র ও তিন কন্যা সন্তানের মধ্যে জ্যেষ্ঠ। তার বোন ভার্জিনিয়া এলিজাবেথ ফারেনহাইট ডানজিগের অভিজাত পরিবারের সন্তান বেঞ্জামিন ইফরেইম ক্রুয়েজারকে বিয়ে করেছিলেন। ১৪ আগস্ট, ১৭০১ সালে বিষাক্ত মাশরুম আমানিতা ফ্যালোইডেস খেয়ে তার পিতা-মাতা মৃত্যুবরণ করেন। এরপর রসায়নবিদ হিসেবে তিনি আমস্টারডামে প্রশিক্ষণার্থে গমন করেন। ফারেনহাইটের সবিশেষ আগ্রহ ছিল প্রাকৃতিক বিজ্ঞান বিষয় নিয়ে পড়াশোনা করার এবং পরবর্তীতে তিনি এ বিষয়ে যথেষ্ট পারদর্শীতার পরিচয় দেন। ১৭১৭ সাল থেকে তিনি বার্লিন, হ্যালে, লিপজিগ, ড্রেসডেন, কোপেনহেগেন এবং তার নিজ শহরে ভ্রমণ করেন। তখনও তার বড় ভাই জীবিত ছিলেন। এ সময়েই তিনি ওলে রোমার, দার্শনিক ক্রিশ্চিয়ান ওল্ফ এবং গোটফ্রিড লিবনিজের সাথে সাক্ষাৎ করেন কিংবা যোগাযোগ রক্ষা করেছিলেন। ১৭১৭ সালে গ্লাসে ফুৎকারপ্রদানকারী হিসেবে হেগে বসবাস করতে শুরু করেন। উদ্ভাবন করেন - ব্যারোমিটার, আল্টিমিটার এবং থার্মোমিটার। ১৭১৮ সাল থেকে আমস্টারডামে রসায়ন বিষয়ে অধ্যাপনা করেন। ১৭২৪ সালে ইংল্যান্ড পরিদর্শন করেন এবং একই বছর রয়েল সোসাইটির ফেলো হিসেবে নির্বাচিত হন। ১৬ সেপ্টেম্বর, ১৭৩৬ সালে দ্য হেগে ফারেনহাইট মৃত্যুবরণ করেন এবং হেগের ক্লুস্টারকার্ক এলাকার ক্লোইস্টার চার্চে তাকে সমাহিত করা হয়। ফারেনহাইটের ১৭২৪ সালে সৃষ্ট নিবন্ধ অনুসারে তাপমাত্রা নিরূপণে তিনি তিনটি নির্দিষ্ট কেন্দ্রবিন্দুর কথা তুলে ধরেছেন - ফারেনহাইট লক্ষ্য করে দেখেছেন যে, ৬০০ ডিগ্রী তাপমাত্রায় পারদ তাপে ফুটে উঠে। অন্যান্য সহকর্মীদের সাথে একত্রে কাজ করে তিনি দেখেনে যে, জলেরস্ফুটনাঙ্ক হিমাঙ্কের চেয়ে প্রায় ১৮০ ডিগ্রী বেশি। তাই তারা পানির স্ফুটনাঙ্ক এবং হিমাঙ্কের মধ্যবর্তী পার্থক্য পুরোপুরি ১৮০ ডিগ্রী ধরে ১ ডিগ্রী ফারেনহাইটের সংজ্ঞা পরিবর্তনের সিদ্ধান্ত নেন। এর ফলে নতুন সংশোধিত স্কেলে মানুষের শরীরের স্বাভাবিক তাপমাত্রা দাঁড়ায় ৯৮.৬° ফারেনহাইট, যা তার প্রকৃত স্কেল ছিল ৯৬ ডিগ্রী। সেলসিয়াস স্কেল ব্যবহারের পূর্বে ইউরোপের সর্বত্র ফারেনহাইট স্কেল একচেটিয়াভাবে ব্যবহার করা হতো। এখনও মার্কিন যুক্তরাষ্ট্রের সাধারণ জনগণের প্রাত্যহিক সঙ্গী হিসেবে তাপমাত্রা পরিমাপের জন্যে এটি ব্যবহার করেন। পাশাপাশি বেলিজ, যুক্তরাজ্য এবং কানাডায়ও এর প্রচলন রয়েছে।
মোহাম্মদ সানাউল্লাহ

মোহাম্মদ সানাউল্লাহ (জন্ম: অজানা - মৃত্যু: ২৮ নভেম্বর, ১৯৭১ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।  মো. সানা উল্লাহর জন্ম লক্ষ্মীপুর জেলার সদর উপজেলার নন্দনপুর ইউনিয়নের নন্দনপুর গ্রামে। তার বাবার নাম সোলায়মান মিয়া এবং মায়ের নাম সাদিয়া খাতুন। তার স্ত্রীর নাম মনোয়ারা বেগম। তাদের এক মেয়ে। মো. সানা উল্লাহ চাকরি করতেন পাকিস্তান সেনাবাহিনীর তৃতীয় ইস্ট বেঙ্গল রেজিমেন্টে। ১৯৭১ সালে এই রেজিমেন্টের অবস্থান ছিল সৈয়দপুর সেনানিবাসে। জানুয়ারি মাসে তিনি ছুটিতে বাড়িতে আসেন। ফেব্রুয়ারি মাসের শেষে আবার চাকরিতে যোগ দেন। এর কিছু দিন পর শুরু হয় মুক্তিযুদ্ধ। তিনি যোগ দেন মুক্তিযুদ্ধে। ১৯৭১ সালের মার্চে সম্ভাব্য ভারতীয় আগ্রাসনের কথা বলে তৃতীয় ইস্ট বেঙ্গল রেজিমেন্টের বেশিরভাগ সদস্যকে সেনানিবাসের বাইরে মোতায়েন করা হয়। কিছু অংশ থাকে সেনানিবাসে। মুক্তিযুদ্ধ শুরু হলে তারা ঝাঁপিয়ে পড়েন যুদ্ধে। দিনাজপুর জেলার বিভিন্ন স্থানে যুদ্ধ করেন। এরপর ভারতে যান। সেখানে তারা পুনর্গঠিত হন। এ সময় তৃতীয় ইস্ট বেঙ্গল রেজিমেন্টের অধিনায়ক নিযুক্ত হন মেজর শাফায়াত জামিল (বীর বিক্রম, পরে কর্নেল)। একটি কোম্পানির (ডেলটা [ডি]) অধিনায়ক নিযুক্ত হন লেফটেন্যান্ট এস আই এম নূরুন্নবী খান (বীর বিক্রম, পরে কর্নেল)। মো. সানা উল্লাহ ছিলেন চার্লি (‘সি’) কোম্পানিতে। রাধানগরে চার্লি কোম্পানির একটি প্লাটুন ও ডেলটা কোম্পানির সঙ্গে যুদ্ধে অংশ নেয়। ওই প্লাটুনেই ছিলেন মো. সানা উল্লাহ। নভেম্বরের শেষে রাধানগরে ভয়াবহ যুদ্ধ হয়। রাধানগরের বিভিন্ন স্থানে ছিল পাকিস্তান সেনাবাহিনীর অবস্থান। তাদের একটি অবস্থান ছিল ছোটখেলে। ২৬ নভেম্বর মিত্রবাহিনীর ৫/৫ গোর্খা রেজিমেন্ট রাধানগরে পাকিস্তান সেনাবাহিনীর সব অবস্থানে একযোগে আক্রমণ করে। মুক্তিযোদ্ধারাও তাদের সঙ্গে যুদ্ধে অংশ নেন। এই যুদ্ধে পাকিস্তান সেনাবাহিনীর পাল্টা আক্রমণে গোর্খা রেজিমেন্টের ব্যাপক ক্ষয়ক্ষতি হয়। তাদের কোম্পানি কমান্ডারসহ ৬৭ জন শহীদ হন। মুক্তিযোদ্ধা কয়েকজন আহত হন। তবে কেউ এদিন শহীদ হননি। মিত্রবাহিনীর ২৬ নভেম্বরের আক্রমণ ব্যর্থতায় পর্যবসিত হওয়ার পর মুক্তিবাহিনীর ওপর দায়িত্ব পড়ে রাধানগর দখলের। ২৮ নভেম্বর ভোরে মুক্তিযোদ্ধারা প্রথমে ছোটখেল আক্রমণ করেন। এই যুদ্ধে মুক্তিবাহিনীর পক্ষে নেতৃত্ব দেন শাফায়াত জামিল। যুদ্ধে তিনি আহত হলে নেতৃত্ব দেন এস আই এম নূরুন্নবী খান। মুক্তিযোদ্ধারা সাহসিকতার সঙ্গে যুদ্ধ করে ছোটখেল দখল করেন। পাকিস্তানি সেনারা তাদের অবস্থান ছেড়ে পিছু হটে যায়। সকাল আটটার দিকে তারা পুনর্গঠিত হয়ে মুক্তিযোদ্ধাদের ওপর পাল্টা আক্রমণ শুরু করে। পাকিস্তান সেনাবাহিনীর একের পর এক আক্রমণ মুক্তিযোদ্ধারা প্রতিহত করেন। সেদিন যুদ্ধে মো. সানা উল্লাহসহ বেশ কয়েকজন মুক্তিযোদ্ধা শহীদ ও অনেকে আহত হন।
মার্কিন যুক্তরাষ্ট্রের ফার্স্ট লেডি

মার্কিন যুক্তরাষ্ট্রের ফার্স্ট লেডি (ইংরেজি:First Lady of the United States (শব্দসংক্ষেপণ:FLOTUS) মার্কিন যুক্তরাষ্ট্রের রাষ্ট্রপতির সহধর্মণীর পদমর্যাদার নাম। ৪৫ তম রাষ্ট্রপতি ডোনাল্ড ট্রাম্পের সহধর্মণী মেলানিয়া ট্রাম্প বতর্মানে ফার্স্ট লেডি মর্যাদা লাভ করছেন। বর্তমানে সাবেক পাঁচজন জীবিত ফার্স্ট লেডি আছেন। তারা হলেন: রোজালিন কার্টার,হিলারি ক্লিনটন,লরা বুশ ,মিশেল ওবামা এবং মেলানিয়া ট্রাম্প । মার্কিন যুক্তরাষ্ট্রের শুরুর দিকে রাষ্ট্রপতির সহধর্মনীকে বিশেস কোন নামে ডাকা হত না। তবে লেডি বা মিসেস প্রেসিডেন্ট বা মিসেস প্রেসিডেন্ট্রেস নামে ডাকা হত। প্রথম রাষ্ট্রপতি জর্জ ওয়াশিংটনের সহধর্মণীকে লেডি ওয়াশিংটন নামে ডাকা হত। প্রচলিত তথ্যমতে, ১৮৪৯ সাল থেকে ডল ম্যাডিসনকে প্রথমবারের মত ফার্স্ট লেডি বলে অভিহিত করা হয়। ১৮৬৩ সালের একটি প্রকাশনাতে সর্বপ্রথম লিখিত ভাবে ফার্স্ট লেডি শব্দটির অস্তিত্ব পাওয়া যায়।
হিস্টেরিয়া

আবেগোন্মত্ততা বা হিস্টেরিয়াকে কথ্য ভাষায় বলা যায় অনিয়ন্ত্রিত আবেগের আধিক্য। হিস্টিরিয়াগ্রস্ত ব্যক্তি প্রায়ই অতিরিক্ত ভয় পেয়ে আত্মনিয়ন্ত্রণ হারিয়ে ফেলে, যার কারণ হতে পারে সেই ব্যক্তির অতীত জীবনে ঘটে যাওয়া বিভিন্ন ঘটনা যেখানে বড় ধরনের কোন দ্বন্দ্ব/সংঘাত হয়েছিল। এই ভয় শরীরের কোন একটি অংশে কেন্দ্রীভূত হতে পারে অথবা যেমনটা প্রায়ই দেখা যায়, শরীরের সেই নির্দিষ্ট অংশে কোন কল্পিত সমস্যা হয়ে দেখা দিতে পারে। অসুখ হওয়া এর একটা সাধারণ অভিযোগ। এখন সাধারণত, আধুনিক চিকিৎসকেরা রোগনির্ণয়ের সাধারণ শ্রেণী বোঝাতে "হিস্টিরিয়া" শব্দটি আর ব্যবহার করেন না, এর পরিবর্তে তারা ব্যবহার করছেন সুনির্দিষ্টভাবে সংজ্ঞায়িত শ্রেণীসমূহ যেমন : সোমাটাইজেশন ডিসঅর্ডার। ১৯৮০ সালে মার্কিন মনোচিকিৎসক সমিতি আনুষ্ঠানিকভাবে রোগনির্ণয়ের জন্য হিস্টেরিয়াকে বিভিন্ন বিভাগে বিভক্ত করেছে, যেগুলি হল কনভার্শন, সোমাটাইজেশন, ও ডিসোসিয়েটিভ ডিসর্ডার। যদিও হিস্টিরিয়া শব্দটি জরায়ুর গ্রীক শব্দ, hystera (ὑστέρα) থেকে উদ্ভূত হয়েছে, শব্দটি কিন্তু অনেক পুরোনো নয়। "হিস্টেরিকাল দমবন্ধ হওয়া" শব্দটি, যেটির অর্থ উত্তাপের অনুভূতি এবং শ্বাস নিতে অক্ষমতা, সেটি প্রাচীন গ্রীক চিকিৎসায় ব্যবহৃত হত। গ্রীকরা বিশ্বাস করত যে জরায়ু অঙ্গটি একটি মহিলার দেহে চলাচল করে, তাকে শ্বাসরোধ করে এবং অসুখ ডেকে আনে। এই লক্ষণগুলি সম্পূর্ণভাবে শারীরিক কারণের জন্য হয়, কিন্তু, এগুলিকে জরায়ুর সঙ্গে সংযুক্ত করা হত বলে মনে হয়, এই ব্যাধিগুলি কেবল মহিলাদের মধ্যেই পাওয়া যেত। ঐতিহাসিকভাবে, মনে করা হত, হিস্টিরিয়া অসুখটি বিভিন্ন লক্ষণ নিয়ে মহিলাদের (স্ত্রী হিস্টিরিয়া) মধ্যে প্রকাশিত হয়, যার মধ্যে রয়েছে: উদ্বেগ, শ্বাসকষ্ট, অজ্ঞান হওয়া, অনিদ্রা, বিরক্তি, স্নায়বিক দুর্বলতা এবং যৌন আচরণে এগিয়ে যাওয়া। এই লক্ষণগুলি আসলে আরও অন্যান্য নির্দিষ্ট কিছু রোগের লক্ষণগুলির অনুকরণ। এবং হিস্টিরিয়া সত্যিই কোন রোগ কিনা তা তর্কসাপেক্ষ, এবং এটি প্রায়শই এই ইঙ্গিত বহন করে যে, নির্ণয় করা যায়নি এমন অসুস্থতার জন্য এটি একটি ছাতা বিশেষ। হিস্টিরিয়া সম্পর্কে জানতে প্রাথমিক নিশ্চিত কাজের মধ্যে ছিল, ১৮৪০ থেকে ১৮৫৯ সাল পর্যন্ত ৪০০ হিস্টেরিয়াগ্রস্ত রোগীকে নিয়ে পল ব্রিকেটের গবেষণা। তবে, বিংশ শতকের মধ্যে, হিস্টিরিয়ার নামকরণটি জরায়ু বা শারীরিক ক্লেশের পরিবর্তে মানসিক ক্ষেত্রে প্রয়োগ করা হয়েছিল। আধুনিক ব্যবহারে, হিস্টিরিয়া শব্দটি গণ আতঙ্ক (গণ হিস্টিরিয়া) কে বোঝায়। হিস্টিরিয়ার ঘটনা প্রায়শই সালেম ডাইনি বিচারের মতো ঘটনার সাথে যুক্ত ছিল। কোনও ব্যক্তির জন্য হিস্টেরিয়াগ্রস্ত শব্দটি প্রযোজ্য হলে বুঝতে হবে যে, সে সংবেদনশীল বা অযৌক্তিকভাবে বিপর্যস্ত। এছাড়াও আতঙ্ক জড়িত নয় এমন এটি পরিস্থিতিতেও এটি প্রয়োগ করা হয়। সেক্ষেত্রে এর অর্থ এই যে পরিস্থিতিটি অনিয়ন্ত্রিতভাবে মজাদার (অর্থাৎ পাগলের মত হাসি আসে)। টেমপ্লেট:Emotion-footer
সন্ত পৌল

প্রেরিত পৌল বা সাধু পৌল ছিলেন একজন খ্রিষ্টান ধর্মপ্রচারক। তাঁর পূর্বের নাম ছিল শৌল। সাধু পৌল প্রথম জীবনে ছিলেন খ্রিষ্টধর্মবিদ্ধেষী ও খ্রিস্টানদের প্রতি অত্যাচারী একজন ইহুদি। কিলিকিয়ার তার্য শহরে তার জন্ম, এই শহরেই তিনি বড় হন। শিক্ষক গমলিয়েলের কাছে তিনি ইহুদিধর্ম সম্পর্কে শিক্ষা লাভ করেন। তিনি কঠোরভাবে ইহুদি নিয়ম-কানুন পালন করতেন। যীশুর পথে যারা চলতেন তিনি তাদের অত্যাচার করে হত্যা করতেন। ইহুদি মহাপুরোহিত ও ধর্ম নেতাদের আদেশে খ্রিস্টানদের বন্দী করতে তিনি দম্মেশক শহর থেকে ইহুদিরা তাকে তাদের কমিটি থেকে বাদ দিয়ে দেয়যিরূশালেম শহরে যাচ্ছিলেন। তখন বেলা প্রায় দুপুর। দম্মেশকের কাছাকাছি আসলে পর হঠাৎ তার চারদিকে স্বর্গ থেকে উজ্জ্বল আলো পড়লো, আর তিনি মাটিতে পড়ে গেলেন। তিনি শুনতে পেলেন কেউ যেন তাকে বলছেন‚ “শৌল শৌল, কেন তুমি আমাকে কষ্ট দিচ্ছ?” তিনি জিজ্ঞাসা করলেন, “প্রভু আপনি কে?” তিনি বললেন, ”আমি নাসরতের যীশু যাকে তুমি কষ্ট দিচ্ছ।” তখন শৌল বললেন, “প্রভু আমি কি করব?” প্রভু বললেন, ”ওঠো, দম্মেশকে যাও, তোমার জন্য যা ঠিক করে রাখা হয়েছে তা সেখানেই তোমাকে বলা হবে।” তখন তার সঙ্গীরা তাকে দম্মেশকে নিয়ে গেল কেননা শৌল অন্ধ হয়ে গিয়েছিলেন। পরে সাধু অননিয় নামে একজন খ্রিস্টভক্ত তার কাছে এলেন। তিনি তার পাশে দাঁড়িয়ে বললেন, “ভাই শৌল, তোমার দেখবার শক্তি ফিরে আসুক।” আর তখনই শৌল দৃষ্টিশক্তি ফিরে পেলেন। অননিয় আরও বললেন, “যিশু তোমাকে বেছে নিয়েছেন, তুমি তারই সাক্ষী হবে এবং যা দেখেছ ও শুনেছ সব মানুষের নিকট তা বলবে।” তখন শৌল বাপ্তিস্ম গ্রহণ করলেন এবং পৌল নাম গ্রহণ করলেন। এরপর পৌল খ্রিস্টধর্ম প্রচারে আত্মনিয়োগ করেন। সাধু পৌল নতুন নিয়মের ১৩টি পুস্তকের লেখক। কিছু গবেষকের মতে সাধু পৌল রোমে মৃত্যুবরণ করেন।
ডলি ম্যাডিসন

ডলি পেইন টড ম্যাডিসন (ইংরেজি:Dolley Payne Todd Madison) (জন্ম: মে ২০, ১৭৬৮ –মৃত্যু: জুলাই ১২, ১৮৪৯) মার্কিন যুক্তরাষ্ট্রের রাষ্ট্রপতি জেমস ম্যাডিসনের সহধর্মনী। তিনি ১৮০৭ থেকে ১৮১৭ পর্যন্ত মার্কিন যুক্তরাষ্ট্রের ফার্স্ট লেডির মর্যাদা লাভ করেন।